પણ હવે ઈન્ટરેસ્ટિંગ વાત એ છે કે 22 વર્ષ પહેલા આ બન્ને નેતાઓના જીવનમાં અને સત્તા પરિવર્તને એવી કરવટ બદલી છે. સ્થિતિ ત્યારે આનાથી ઉલટી હતી. દેવગોવડા દેશના વડાપ્રધાન હતા. અને વજુભાઈ ગુજરાત ભાજપના પ્રમુખ હતા, ત્યારે પીએમ દેવગોવડાની ભલામણથી ભાજપ સરકારે સત્તા ગુમાવી હતી. સોશિઅલ મીડિયા પર રાજનીતિના આ સંયોગની ચર્ચા વાયરલ થઈ છે. 1996માં ગુજરાતમાં ભાજપના નેતા શંકરસિંહ વાઘેલાએ પાર્ટી છોડી હતી, તેને કારણે સુરેશ મહેતાના નેતૃત્વવાળી ભાજપ સરકાર પર સંકટ આવ્યું હતું. વિધાનસભામાં પાર્ટીને પોતાની બહુમતી સાબિત કરવાની હતી, પણ ત્યારે વિધાનસભા તોફાની બની હતી, અને પાર્ટીએ પોતાની બહુમતી રજૂ કરી પણ સ્પીકરે વિપક્ષને સસ્પેન્ડ કર્યા હતા, તેના એક દિવસ પછી રાજ્યપાલે રાષ્ટ્રપતિને પત્ર લખીને રાજ્યની વિધાનસભાને વિખેરી નાંખવાની ભલામણ કરી હતી.